د روزګان ولایت د افغانی سرې میاشتې ټولنې نماینده ګۍ ریاست رئیس او مدیرانو په مرکز ترینکوټ کی د تخریب سویو پُلونو څخه له نېژدې لیدنه ترسره کړه. شنبه د روان ۱۴۴۵ هجری قمری کال د شوال میاشتې ۱۱ مه نیټه، چی د ۱۴۰۳ لمریز کال د غوایی میاشتې له ۱ نیټې سره برابره ده. د روزګان ولایت د افغانی سرې میاشتې ټولنې نماینده ګۍ ریاست رئیس مولوی ثناء الحق حقانی، او مدیرانو د دې ولایت په مرکز ترینکوټ کی د سرخوم او کوټوالو نړېدلې او تخریب سویو پُلونو څخه لیدنه ترسره کړه. روزګان ولایت کې ورستیو اورښتونو خلګو ته د مالی او ځانی زیانونو ترڅنګ د لویو لارو اساسی پُلونه هم تخریب او له منځه وړی دی. د روزګان نماینده ګۍ ریاست د نشراتو او خپرونو مدیریت!